CELEX: C2006/036/38
Language: et
Date: 2006-02-11 00:00:00
Title: Kohtuasi C-401/05: Eelotsusetaotlus, mille esitas Hoge Raad der Nederlanden  11. novembri 2005.  aasta määrusega kohtuasjas VDP Dental Laboratory N.V.  versus  Staatssecretaris van FinanciËn

11.2.2006   
            
            
               ET
            
            
               Euroopa Liidu Teataja
            
            
               C 36/19
            
         Eelotsusetaotlus, mille esitas Hoge Raad der Nederlanden 11. novembri 2005. aasta määrusega kohtuasjas VDP Dental Laboratory N.V. versus Staatssecretaris van Financiёn
   (Kohtuasi C-401/05)
   (2006/C 36/38)
   Kohtumenetluse keel: hollandi
   Euroopa Ühenduste Kohus on saanud Hoge Raad der Nederlanden 11. novembri 2005. aasta määrusega esitatud eelotsusetaotluse kohtuasjas VDP Dental Laboratory N.V. v. Staatssecretaris van Financiёn, mis saabus kohtukantseleisse 16. novembril 2005.
   Hoge Raad der Nederlanden küsib Euroopa Kohtult eelotsust järgmistes küsimustes:
   
               1.
            
            
               Kas kuuenda direktiivi (1) artikli 13 A osa lõike 1 punkti e tuleb tõlgendada nii, et maksukohustuslase poolt vahenduslepingu alusel proteesitootjalt hambatehnikule hambaproteeside tarnimine on hõlmatud hambatehnikute poolt tarnitavate hambaproteeside mõistega?
            
         
               2.
            
            
               Kui vastus eelmisele küsimusele on jaatav:
               Kas kuuenda direktiivi artikli 17 lõike 3 punkti a tuleb tõlgendada nii, et liikmesriik, kes on ülalmainitud tarned käibemaksust vabastanud, peab lubama nendelt tarnetelt maksu maha arvata seni (eriti kuuenda direktiivi artikli 28b B osa lõike 1 esimese taande kohaselt), kuni need leiavad aset teise liikmesriigi territooriumil, kes on otsustanud jätkata maksust vabastatud tehingute maksustamist vastavalt kuuenda direktiivi artikli 28 lõike 3 punktile a koostoimes kõnealuse direktiivi E lisa punktiga 2?
            
         
      (1)  Nõukogu 17. mai 1977. aasta kuues direktiiv kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (EÜT L 145, lk 1).